Fylkesvei 50

Fylkesvei 50 (Fv50) går mellom Fossheim i Aurland og Hol.

Traséen går i Aurland langs Vassbygdevatnet, opp Låvisberget, gjennom tunneler til Heimrebø i Aurlandsdalen som den følger til fylkesgrensen ved Geiterygghytta og følger deretter Sudndalen i Hol.

Historikk
Fra 1931 til 1962 var riksvei 50 betegnelsen på hovedveien mellom Oslo og Kirkenes, denne er i dag europavei 6 og følger over lange strekninger samme trasé.

I forbindelse med kraftutbygging i Aurlandsvassdraget ble det anlagt vei fra Aurland over fjellet til Hol. Veien åpnet i 1974, men var opprinnelig åpen for alminnelig ferdsel bare om sommeren.Selvik, Arne og Gudmund Hernes: Dynamikk i borehullene. Universitetsforlaget, 1977.

Strekningen mellom Strønde og Hol var tidligere skiltet riksvei 288.Cappelens bil- og turistkart, dobbeltblad 1-2 (1982) Veien ble åpnet til Flåm, opprinnelig skiltet riksvei 601, i 1987 og videre til Gudvangen da Gudvangatunnelen åpnet i 1991. Mellom 1991 og 2000 var riksvei 50 den første og eneste fergefrie veiforbindelsen mellom Østlandet og Bergen. I november 2000 åpnet Lærdalstunnelen til Aurland, og riksvei 50 fikk endepunkt på Fossheim i Aurland.

Før 1. januar 2010 var veien riksvei, etter at regionsreformen trådte i kraft har den status som fylkesvei. 2019 ble den tidligere fylkesvei 244 (Sogn og Fjordane) del av veien.

Trafikk
Gjennomsnittlig trafikk i døgnet er på 370 kjøretøy ved Geiteryggtunnelen, av dette er omkring 11 % tungtrafikk. I juli er trafikken omkring 800 i døgnet.Statens vegvesen: Trafikkregistreringer  tall for 2004 til 2014,  lest 16. juli 2015. Trafikken er 550 ved Vassbygdtunnelen, og 2300 ved Hol.Vegkart (2019)

Kommuner og knutepunkter

 Låvisberget-Myrland





 Referanser 

 Eksterne lenker 
 Vegvesenets vegkart 

 Aksjonsgruppen for vinteråpen Rv50

Kategori:Fylkesveier gjennom flere fylker
Kategori:Fylkesveier i Vestland
Kategori:Fylkesveier i Buskerud
Kategori:Veier i Aurland
Kategori:Veier i Hol
Kategori:Primære fylkesveier